Downloaded from YTS.MX
Official YIFY movies site: YTS.MX
ग्लैडियेटर २
…तुम्हें सलाम।
मार्कस ऑरेलियस की मौत के 16 साल बाद,
उनके "रोम के सपने" को भुलाया जा चुका है।
जुड़वाँ शहनशाओं गेटा और कैराकल्ला की तानाशाही में
भ्रष्टाचार फल-फूल रहा है।
पूरे साम्राज्य में उनका निर्मम दमनचक्र
प्लेग की तरह फैल रहा है।
महान शहर का पतन निकट है।
केवल उन्हीं की उम्मीदें ज़िंदा हैं जिनमें सपने देखने का माद्दा है…
धीरे से, हनो।
हम आपके महान नामों का आह्वान करते हैं कि आप हमारी मदद के लिए आगे आएँ।
रोमनों को हराओ।
न्यूमिडिया 200 ई.
उनके जहाज़ों, जिनके दम पर वे लड़ते हैं, और उनके सैनिकों को नष्ट करो,
हम जीतेंगे।
ओज़लसेस।
अरिशत।
हनो।
तुमने आज कोई आहूति नहीं दी।
मैं एक रोमन की बलि देना पसंद करूँगा।
जहाँ तुम हो,
वहीं मैं भी हूँ।
और जहाँ तुम हो,
मैं भी वहीं रहूँगा, हमेशा के लिए।
मेरी पत्नी।
हवा बहुत तेज़ है। पाल फ़हराओ और पतवार चलाओ।
पाल फ़हराओ और पतवार चलाओ!
पतवार चलाओ!
उनके पास केवल चुरायी गयी ज़मीनें हैं।
वे जहाँ भी जाते हैं, बर्बादी छोड़ जाते हैं और उसे शांति कहते हैं।
यह अफ़्रीका नोवा का आखिरी आज़ाद शहर है।
आज, हम जंग में जा रहे हैं।
दुआ करो कि तुम्हारा भगवान तुम्हारा साथ दे। अगर वह नहीं देता, तो वह कोई भगवान नहीं है।
हमें डरने की ज़रूरत नहीं है।
जहाँ मौत है, वहाँ हम नहीं हैं।
जहाँ हम हैं…
वहाँ मौत नहीं है।
एक साथ रहो और मेरे आदेशों पर ध्यान दो।
आँखें ऊपर और सिर तना हुआ।
आग!
अपने हथियार तैयार करो!
दोबारा!
दाहिनी तरफ़ आग लगी है!
एकजुट रहो!
खींचो!
तीरंदाज़ तैयार।
छोड़ो!
तैयार!
खींचो!
छोड़ो!
तीरंदाज़!
आग!
-बुर्ज को ऊपर करो! -बुर्ज को ऊपर करो!
-पीछे की ओर! -पीछे की ओर!
घुमाते रहो।
पुल नीचे करो!
पुल अटक गया है!
सर!
छोड़ो!
तीरंदाज़ों!
वहाँ!
उसे मारो!
अरिशत!
अरिशत।
अरिशत!
मैं तुम्हारा इंतज़ार करूँगी।
सभी शवों की जाँच करो! कुछ भी मत छोड़ो!
रोम की महिमा के लिए…
मैं इस शहर पर कब्ज़ा करता हूँ।
हारने वालों का नाश हो।
पराजित मुर्दाबाद।
अगली कतार!
-सीढ़ियों से नीचे! -सीढ़ियों से नीचे!
उन्होंने तुम्हारे साथ क्या किया है?
इसे ऊपर उठाओ। आराम से। इसे पकड़ो।
अरिशत?
मुझे माफ़ करना, मेरे बच्चे।
मैं ज़्यादा नहीं जियूँगा।
यह जहाज़ हमें एक ऐसी जगह ले जा रहा है जिसे मैं झेल नहीं सकता।
मेरे ऊपर जाने का समय हो गया है।
तुम थोड़ी देर यहीं रुको।
मुझे अच्छी तरह याद है जब तुम पहली बार हमारे पास लाये गये थे।
रेगिस्तान से आया एक अकेला लड़का। एकदम मासूम।
सहमा हुआ।
हमने तुम्हें जो कुछ भी सिखाया, तुमने उसे सीखा।
तुम्हें अरिशत का प्यार मिला। तुम्हारी आत्मा…
फिर से खिल उठी।
जब मैं मरूँगा,
तो मेरे पुरखे मुझसे दूसरी दुनिया में मिलेंगे।
पर तुमसे कौन मिलेगा?
हनो,
मेरी कहानी खत्म हुई।
तुम रोमनों जैसे मत बन जाना।
तुमने उस लड़के को देखा है?
माँ! माँ!
अब तुम्हें अकेले जाना होगा, हनो।
उनकी पकड़ में कभी मत आना।
जाओ।
ओस्टिया रोम का बंदरगाह
एकेशियस! एकेशियस! एकेशियस!
शहनशाह गेटा।
शहनशाह कैराकल्ला।
जनरल एकेशियस।
मैंने आपके नाम पर न्यूमिडिया क़ब्ज़ा लिया है
कि आपका यश आपसे पहले आए हर सम्राट की कीर्ति पर ग्रहण लगा दे।
इसे ईनाम दो, भाई।
एकेशियस! एकेशियस! एकेशियस!
तुम्हारी जीत के सम्मान में,
कालीज़ीयम में खेल खेले जायेंगे।
मेरे सम्मान में खेल खेलने की ज़रूरत नहीं है।
सेनेट और रोम के लोगों की सेवा करना मेरे लिए
पर्याप्त सम्मान की बात है।
यह तुम्हारी विनम्रता है, एकेशियस।
पर यह तुम्हारे जैसे काबिल जनरल को शोभा नहीं देती।
यह महिमा आपकी है, मेरी नहीं।
मैं युद्ध से थोड़ा दूर रहकर अपनी पत्नी के साथ
समय बिताना चाहता हूँ।
तुम्हारी बीवी, अरे हाँ।
तुम्हें याद है हमने उसे कुछ विशेषाधिकार दिये थे?
इतने बढ़िया अवसर पर वह कहाँ गायब है?
अभी तो और जीतें हासिल करनी हैं।
फारस।
भारत।
दोनों को जीतना ज़रूरी है।
रोम के पास बहुत सारे लोग हैं।
हमें उन्हें खाना खिलाना होगा।
वे जंग खा सकते हैं।
तुम्हारी जीतों का जश्न
रोमनों की महानता को श्रद्धांजलि के रूप में मनाया जायेगा।
एंटियम रोम का बाहरी इलाका
नरक में जाओ!
बदमाशों का नाश हो!
थीसड्रस का मैक्रिनस,
ग्लैडियेटरों का स्वामी!
करीब रहना।
न्यायाधीशों और नगर पार्षदों,
सम्मानित अतिथिगण,
एंटियम के नागरिकों…
आप खुद देखिए कि
रोम के दुश्मनों का क्या अंजाम होता है:
बर्बर न्यूमिडियन
और उनका मुखिया,
जुगुरथा!
हमारा शिकार हो रहा है!
यह वाला दिलचस्प है।
उसे मैं खरीदूँगा।
रुको! वहाँ कौन है?
जनरल।
मेरी जान।
देवताओं का शुक्रिया कि वे आपको सुरक्षित घर ले आये।
शुक्रिया सेना का करो। उन्होंने मुझे बचाया है।
मुझे तुम्हें खिलाने दो।
जाओ।
दीवार की तरफ़।
अखाड़ा एक पवित्र मंदिर है।
तुममें सबसे बहादुर के लिए, महानता का रास्ता अखाड़े से होकर जाता है।
अखाड़ा गुलामों को ग्लैडियेटरों में बदलता है और ग्लैडियेटरों को आज़ाद इंसानों में।
तुम्हें कीड़े लगे हैं।
मैं इसे जानता हूँ। यह बंदरों को खाता है।
जाओ। बैठो। खाओ।
तुम।
हनो, उठो।
तुम्हारी मातृ भाषा कौन सी है? मुझे सारी भाषाएँ आती हैं।
तुम जवाब नहीं दे रहे क्योंकि तुम जवाब नहीं दे सकते या जवाब देना नहीं चाहते?
ठीक है।
हिंसा की भाषा सब समझते हैं।
विगो, ज़रा देखो इसमें कितना दमखम है।
यह बंदर से तो लड़ सकता है। देखते हैं यह आदमी से लड़ पाता है या नहीं।
बस!
बहुत अच्छे।
इसे नहलाकर
मेरे पास लाओ।
मज़बूत जबड़ा।
ताकतवर बाहें।
अच्छी खुशबू।
तुम बेहतर काम करोगे।
यह एक कला है,
ग्लैडियेटरों को चुनना।
कुछ मनोरंजन करने वालों को चुनते हैं।
कुछ ज़ालिम लोगों को।
मैं गुस्सैल लोगों को चुनता हूँ।
भीड़ को खून पसंद है,
और वह उन्हें चाहती है जिन्हें उनकी तरह खून खराबा पसंद हो,
और तुमसे, मेरे दोस्त…
गुस्सा ऐसे छलकता है…
जैसे भरे प्याले से…
शराब।
तुम एक शानदार योद्धा बनोगे।
पर तुम्हारे लिए नहीं।
तुमने सही कहा। तुम मेरे लिए नहीं लड़ोगे।
मैं तुम्हें मैदान में खड़ा करूँगा, तुम चाहे लड़ो या मरो। मर्ज़ी तुम्हारी है।
पर मैं तुम्हें किसका सिर पेश करूँ कि
तुम्हारा गुस्सा शांत हो जाये?
पूरी रोमन सेना का।
यह तो बहुत ज़्यादा है।
जनरल से काम चल जायेगा।
जनरल?
जनरल एकेशियस?
तुम अपने गुस्से से मेरी सेवा करो,
और बदले में तुम्हारी तलवार को जनरल का सिर तैयार मिलेगा।
मेरी सेवा करोगे, तो फ़ायदे में रहोगे।
मुझे मना करोगे…
तो मारे जाआगे।
कई बार मैंने चाहा कि काश तुम उनकी जंग लड़ने के बजाय मुझे छोड़ देते।
मैं अपना फैसला ले चुका हूँ।
मुझे कोई शिकायत नहीं है।
पर अब, मैं उन दोनों को और नहीं झेल सकता।
लेटा?
तुम अपने कमरे में जा सकती हो। हमें और कुछ नहीं चाहिए।
न्यूमिडिया के तट पर पत्नियों और माओं का विलाप सुनना जो अपने लोगों की मौत पर रो रही थीं…
ल्यूसीला।
अब और नहीं।
मैं उनके अहंकार के लिए
नौजवानों की एक और पीढ़ी को बर्बाद नहीं करूँगा।
मैं अब दूसरी जंग तभी लड़ूँगा, जब वह उन्हें गद्दी से हटाने के लिए हो।
तुम्हारे सैनिक कब आयेंगे?
वे दस दिन में ओस्टिया पहुँचेंगे।
उनमें से कितने होंगे जो केवल तुम्हारे प्रति वफ़ादार होंगे?
सभी।
लोग शहनशाहों से बहुत नाराज़ हैं।
लोग उनके पागलपन और तानाशाही से त्रस्त हो चुके हैं।
अगर लोग गुलाम हों, तो रोम के सपने का मतलब ही क्या रह जाता है?
सब लोग मज़े करो।
जमकर!
शुक्रिया।
कृपया पीजिए।
अरे, मैक्रिनस!
मुझे पता था तुम्हारे लिए प्रांत काफी नहीं हैं।
-मैं यहाँ केवल खेलों के लिए आया हूँ। -तब तो…
तुम निराश नहीं होगे।
रोम में हर वे खेल खेले जाते हैं जो तुम्हारे जैसे मर्दों को पसंद होते हैं।
मेरे जैसे मर्द, थ्रैक्स? अरे, हमारे जैसे मर्द।
मुझे पता है कि तुम्हें रोम के बारे में सब खबर रहती है।
तुम मुझे यहाँ क्यों लाये हो?
तुम्हें जल्दी पता चल जायेगा।
आजकल हम ये क्या सुन रहे हैं कि
तुम सेनेट का चुनाव लड़ने जा रहे हो, मैक्रिनस?
मैं? नहीं तो, मैं…
मुझे तो एबेकस तक का इस्तेमाल करना नहीं आता। पर मुझे यह पता है कि…
यहाँ जो भी मेहमान आते हैं, वे इन खेलों पर दाँव लगाते हैं?
तुम कितने का दाँव लगाओगे?
एक हज़ार सोने की दीनारी?
दो।
दो?
दीनारी।
पीछे हटिए! पीछे हटिए!
मेरे शहनशाहों।
महाराज, देवियों और सज्जनों, और सेनेटरों।
आपके मनोरंजन के लिए,
युद्ध की कला!
पेश है बर्बर बनाम
मेरे अपने अस्तबल से, ताकतवर विचेक!
-यह तुम्हारा ग्लैडियेटर है? -हाँ।
तीन राउंड, लड़ाई हाथों से होगी।
तलवारें!
हमें तलवारें चाहिए। लड़ाई मरने तक चलेगी।
हारने वाले को बख्शा नहीं जायेगा।
शुरू करो!
भाई…
हमें इनके मनोरंजन के लिए नहीं लड़ना चाहिए।
वाह!
थ्रैक्स, वह ज़बरदस्त है।
-बधाई हो। -शुक्रिया।
वाह।
तुम कहाँ से हो?
बोलो।
मैंने कहा बोलो।
वह उपनिवेश से है, महामहिम। उसे केवल अपनी मातृभाषा आती है।
"नरक के दरवाज़े दिन-रात खुले रहते हैं।
वहाँ जाना आसान है, और सफ़र बहुत अच्छा।
पर…
पर नरक से लौटकर दोबारा
इस दुनिया में आकर खुशनुमा आसमान को देख पाना,
बहुत मुश्किल काम है जो सबके बस की बात नहीं है।"
वर्जिल, महामहिम।
कविता है!
-बहुत चालाक हो, मैक्रिनस। -शुक्रिया।
मैं बहुत बोर हो गया था, पर तुमने मुझे चौंका दिया।
आपको खुश करना ही मेरी एकमात्र इच्छा है।
हम सब खुश हुए।
और अब हमें इंतज़ार है कि हम तुम्हारे कवि को…
अखाड़े में खड़ा देखें।
जैसी आपकी आज्ञा, महामहिम।
शुक्रिया।
विगो?
मेरे साथ आओ।
तुम आज अच्छे से लड़े पर किस्मत भी तुम्हारे साथ रही।
जो पंक्तियाँ तुमने सुनायी।
तुमने वे अफ़्रीका में नहीं सीखी हैं, ये मुझे पता है।
अच्छी कविता दूर तक सफ़र करती है।
तुम्हें वह कविता किसने सिखायी?
एक गुलाम रोमन अफ़सर ने।
मैं उस पर पहरा देता था, और वह समय बिताने के लिए हमें कहानियाँ सुनाता था।
-और उस गुलाम अफ़सर का क्या हुआ? -हम उसे खा गये।
-जैसा कि बर्बर करते हैं। -जैसा कि बर्बर करते हैं।
तुम कहाँ पैदा हुए थे?
अगर मुझे भविष्य में आपके लिए अखाड़े में मरना है, तो आप मेरा अतीत जानकर क्या करेंगे?
ये रोमन सिक्के मेरे किस काम के हैं?
एक ग्लैडियेटर…
अपनी आज़ादी खरीद सकता है।
अपनी स्वतंत्रता को।
रोमन सपना।
नहीं। "गुलाम आज़ादी का सपना नहीं बल्कि अपने लिए एक गुलाम रखने का सपना देखता है।"
सिसरौ।
तुम्हें यही सब सिखाया गया था, मैक्रिनस?
तुमने रोमन पैसों के लिए क्या-क्या किया?
तुमने मुझे एक सिर देने का वादा किया था।
मेरी सेवा करो, और तुम किसी का भी सिर ले सकते हो।
पिता,
हमारी रक्षा करें और हमारा मार्गदर्शन करें।
सेनेटरों।
राजकुमारी जी।
राजकुमारी जी, काश हमारी मुलाकात अच्छे दिनों में होती।
अच्छे दिन आयेंगे!
और हम यहाँ क्यों मिल रहे हैं?
शहर को वापस हासिल करने के लिए।
और रोम को…
सही जगह पर पहुँचाने के लिए।
बहुत रोमांचक बात है।
-कब? -खेलों के आखिरी दिन।
ओस्टिया में मेरी सेना मेरे आदेशों का इंतज़ार करेगी।
मेरे प्रति वफ़ादार पाँच हज़ार सैनिक…
पहले रोम और फिर कालीज़ीयम में घुसकर,
दोनों शहनशाहों को गिरफ्तार करेंगे, प्रजा और सेनेट के खिलाफ़
उनके अपराधों के लिए।
यह योजना महत्वाकांक्षी और जोखिम भरी है।
रोम का शासन आप संभालेंगे और…
मार्कस ऑरेलियस ने कहा था कि सत्ता वापस सेनेट को सौंपी जायेगी,
पर यह कई पीढ़ी पहले की बात है।
अब, काफी कुछ बदल चुका है।
लोगों ने बहुत सालों से…
उम्मीद नहीं देखी है।
पर समय…
और मार्गदर्शन के साथ…
ल्यूसीला तुम मार्कस ऑरेलियस की बेटी हो।
मैं उनके प्रति पूरी तरह वफ़ादार था।
और तुम्हारे प्रति भी हूँ।
मंत्री थ्रैक्स?
राजनीति सत्ता का अनुसरण करती है, राजकुमारी जी।
जो आपका हक है, उसे वापस ले लीजिए…
और सेनेट आपका साथ देगी।
शुक्रिया।
रोम का दरवाज़ा
खाना!
जब मुझे रोम के बारे में बताया गया,
तो किसी ने बदबू के बारे में कुछ नहीं कहा था।
यह हनो होगा।
खैर, मैं जैसा भी हूँ, तुम्हें बर्दाश्त करना होगा।
और वहाँ क्या है? एक भेड़िया?
वे जुड़वाँ बच्चे बहिष्कृत थे। उन्हें मरने के लिए…
पहाड़ियों में छोड़ दिया गया था।
उस भेड़िये ने उन्हें ढूँढ लिया, और उन्हें अपना दूध पिलाया।
एक जानवर ने उन्हें पाला। यह उनके खून में है।
तुम्हें इस जगह के बारे में कैसे पता?
मैं उस अराजकता को जानता हूँ जिसे वे लेकर आये।
यह शहर जिस भी चीज़ को छूता है, उसे संक्रमित कर देता है।
-मुझे अंदाज़ा नहीं था कि यह इतना बड़ा होगा। -भ्रमित मत होओ।
यह एक बीमार शहर है।
खाना!
तुम! बर्बर बदमाश!
कृपया, मेरी मदद करिए!
थ्रैक्स।
तुम दाँव हार गये थे।
वह बर्बर।
हाँ, मैं भूला नहीं हूँ। मैं हमेशा अपना कर्ज़ चुकाता हूँ।
मैं तो बस कह रहा था कि शायद तुम्हारी किस्मत बदल सकती है।
नया दोगुना दाँव लगाओ या पुराने दाँव का पैसा वापस करो?
ताज़ा माँस।
पंक्ति बनाओ!
खेलो!
शहनशाह कैराकल्ला।
शहनशाह गेटा।
रोम के नागरिकों!
ये पवित्र खेल
न्यूमिडिया के बर्बरों पर रोम की जीत का सम्मान करने के लिए
आयोजित किये जा रहे हैं…
जाओ!
…और रोम के मशहूर सैन्य कमांडर
जनरल यूस्टुस एकेशियस!
एकेशियस ज़िंदाबाद!
और उनके साथ,
ल्यूसीला, शहनशाह मार्कस ऑरेलियस की बेटी।
-ल्यूसीला! -रोम की माँ!
एकेशियस।
जनरल।
एकेशियस! एकेशियस! एकेशियस!
उनसे बात करो।
मैं कोई वक्ता या राजनीतिज्ञ नहीं हूँ।
मैं एक सैनिक हूँ।
मैंने पुरुषों और महिलाओं में जंग के दौरान बहादुरी देखी है।
और एक बार इस अखाड़े तक में।
इसलिए अगर आप देवताओं से कुछ भी माँगते हैं…
तो उसी बहादुरी की माँग करें।
क्योंकि रोम को इस समय उसकी ज़रूरत है।
एकेशियस! एकेशियस! एकेशियस!
दक्षिण द्वार से,
थीसड्रस के मैक्रिनस के अस्तबल से लड़ाके!
स्वयं शहनशाह कैराकल्ला
और शहनशाह गेटा के अस्तबल के लड़ाके,
अपराजित योद्धा,
ग्लाइसेओ द डिस्ट्रॉयर!
रुको।
सीज़र की जय हो!
ग्लाइसेओ! ग्लाइसेओ! ग्लाइसेओ!
एक साथ रहो और जब वह हमला करे, तो दीवार की ओर भागो।
मैं ऐसा क्यों करूँ?
रुको!
दीवार की ओर!
कायर!
दीवार की ओर!
आओ!
भाई, यह तो वही कवि है ना?
मुझे याद नहीं आ रहा।
उस रात की याद नहीं है।
"नरक के दरवाज़े दिन-रात खुले रहते हैं।
वहाँ जाना आसा…" मैं भूल गया।
"वहाँ जाना आसान…"
"वहाँ जाना आसान है,
और सफ़र बहुत अच्छा।"
कवच!
रहम करो! रहम करो! रहम करो!
खून।
ल्यूसीला, हम रहम करें?
रहम।
तुम्हारा रहम नहीं चाहिए!
तुम्हारी जान देवताओं ने बचा ली है…
मैं तुम्हारे रोम का रहम स्वीकारने के बजाय तलवार से कटना पसंद करूँगा!
मारो! मारो! मारो!
हनो! हनो! हनो! हनो!
आज़ादी का रास्ता अखाड़े से होकर नहीं जाता।
वह इससे होकर जाता है।
अपनी जेलों में जाओ।
हनो! हनो! हनो!
आओ, चलें।
"नरक के दरवाज़े दिन-रात खुले रहते हैं।
वहाँ जाना आसान है, और सफ़र बहुत अच्छा।"
वहाँ, वहाँ, और वहाँ।
और मैंने तुम्हें पकड़ लिया।
मैं मैक्सिमस हूँ, रोम का रक्षक!
स्कैटो और अर्जेंटो।
लुसियस सुरक्षित है?
लुसियस!
लुसियस।
अब तुम गद्दी के अकेले वारिस हो।
कुछ लोग तुम्हें मारना चाहते हैं ताकि वे सत्ता हड़प सकें।
मैं वादा करती हूँ सब कुछ ठीक होते ही मैं तुम्हें वापस लाऊँगी।
माँ, आप मेरे साथ क्यों नहीं चल सकती?
मुझे तुम्हारी खातिर यहीं रुकना होगा।
और रोम की खातिर।
याद रखना कि तुम कौन हो।
और ये कि मैं तुमसे प्यार करती हूँ।
मैं तुमसे प्यार करती हूँ।
चलो।
मुझे अपनी टाँग दो।
जाओ। जाओ!
तो…
तुम्हारा नाम क्या है?
मैं रवि हूँ। मैं एक डॉक्टर हूँ।
क्योंकि संक्रमण से ज़्यादा लोग मरते हैं
बजाय अखाड़े के।
इसे साफ़ करके सिलना होगा, और…
इसमें दर्द होगा।
यह मलहम और अफ़ीम है।
यह दर्द के लिए है।
तुम साँस लो।
मैं यहाँ इतने लंबे समय से हूँ कि अब मुझे कोई फ़र्क नहीं पड़ता।
मैंने इतनी बार अंग काटे हैं कि मुझे याद तक नहीं है।
-तुमने यह काम कहाँ से सीखा? -क्यों पूछ रहे हो?
तुम्हारा हाथ बहुत भारी है।
मैं खुद एक ग्लैडियेटर था।
और क्या तुम मुझे हरा देते?
बेशक, जब तुम जवान थे।
तुम्हारी इस हालत में, मैं तुम्हें अभी भी हरा सकता हूँ।
तुम्हारी किस्मत अच्छी है, मैंने अपनी तलवार रख दी है।
इसलिए अब मैं ज़िंदगियाँ बचाने में अपने दिन बिताता हूँ बजाय उन्हें छीनने के।
और इस उम्र में इतना बड़ा बदलाव क्यों?
"हम जो ज़िंदगी में करते हैं, उसे हमेशा याद रखा जाता है।"
लगता है मैंने ये शब्द कहीं सुने हैं।
मैं इसका श्रेय नहीं ले सकता। यह एक मकबरे पर लिखा है…
जो ग्लैडियेटरों की हड्डियों पर बना है।
मेरे चैंपियन, मुझे मलहम की खुशबू आ रही है!
मेरे… चैंपियन।
तुमने उस भीड़ को सुना?
तुममें कुछ बात है। मुझे शुरू से पता था।
-अच्छा? -हाँ।
ग्रीक इसे…
"थाइमोस" कहते हैं।
धुआँ।
गुस्सा।
ये गुस्सा तुम्हारा तोहफ़ा है।
महान अकिलीस की तरह।
इसे हाथ से मत जाने देना।
यह तुम्हें महानता की ओर ले जायेगा,
मेरे चैंपियन।
मुझे बुलाने के लिए शुक्रिया।
यह वाकई बहुत सम्मान की बात है।
मैंने सुना दरबार में कई लोग आपके बारे में बातें कर रहे हैं।
जी।
हम पहले मिल चुके हैं।
-अच्छा? -बहुत समय पहले।
कहाँ?
मैं अफ़्रीकी अभियान के दौरान आपके पिता की सेना में था।
आप मेरे पिता के साथ थे?
मुझे उनकी…
"मैडिटेशन्स" पढ़ने का सौभाग्य मिला था।
"सबसे अच्छा बदला है…
उनकी तरह न बनना जिन्होंने आपको चोट पहुँचायी है।"
मैंने सुना है कि आप पूरे साम्राज्य में आधी सेना को हथियारबंद कर चुके हैं,
और अब यहाँ, रोम में,
आप ग्लैडियेटरों को प्रायोजित करके अपना प्रभाव बढ़ा रहे हैं।
मैं ऐसा कर रहा हूँ क्योंकि मुझे इस खेल से प्यार है।
और आपको ये ग्लैडियेटर कहाँ से मिलते हैं?
वे आमतौर पर जंग के कैदी होते हैं।
या आवारा। आप क्यों पूछ रही हैं?
एक आदमी लड़ना चुनकर…
ज़िंदा रह सकता है। ज़िंदगी भी अखाड़े की तरह होती है, है ना?
यह कौन है?
मेरे पिता, अपनी जवानी में।
उसका एक बच्चा था?
सबको पता है। कमोडस के मरने पर लड़का गायब हो गया।
-पर किसको फ़र्क पड़ता है? -ल्यूसीला को। और शराब दो!
और शराब लाओ!
आखिरकार, वह शाही खून था।
और उसका बाप?
ज़ाहिर है, लुसियस वेरस।
दरअसल, वह एक पारंपरिक विवाह था। वह 14 साल की थी।
उसे लड़कियों में दिलचस्पी नहीं थी।
-किसी-किसी दिन मुझे भी नहीं होती। -बिल्कुल!
नहीं। पर अफ़वाह है कि उसके कई प्रेमी थे।
और अफ़वाहों के अनुसार, असली बाप कमोडस था।
-भाई से प्यार, समझ रहे हो ना? -हाँ।
अगर बच्चा मर गया था…
तो उसका शव कहीं तो होगा।
और अगर वह ज़िंदा है, तो वह लगभग…
चलो, अंदाज़ा लगाते हैं।
-जब वह मरा तब बच्चा 12 साल का था? -हाँ।
तो अब उसकी उम्र होगी…
राजकुमारी।
ग्रेचस।
-कृपया आइए। -शुक्रिया।
ग्लैडियेटर…
तुम मुझे जानते हो?
तुम्हारा कोई परिवार है?
एक बीवी है। अरिशत।
अरिशत।
उसे आपके पति की सेना ने मार डाला।
रोम अपने ही खून में डूब रहा है।
और फिर भी आप कालीज़ीयम का सुख उठा रही हो।
तुम कुछ नहीं समझते।
लुसियस।
मुझे पता नहीं कि आपको क्या लगता है मैं कौन हूँ।
मेरा नाम हनो है,
और ना ही मेरी कोई माँ या कोई ऐसा है जो मुझे याद हो।
मुझे माफ़ कर दो।
अगर आपका बेटा यहाँ होता, तो वह यकीनन आपसे उसका दुख नहीं मनाने को कहता।
क्योंकि वह वो लड़का नहीं होता जिसे आपने दूर भेज दिया था। वह लड़का मर चुका है।
तुम्हारी नज़रों में मेरी कोई खास कीमत नहीं है।
तुम्हें लगता है कि मैंने तुम्हें धोखा दिया।
पर मैं तुम्हें बताना चाहती हूँ…
अगर तुम अपनी माँ के प्यार को नहीं स्वीकारना चाहते,
तो अपने पिता की ताक़त को तो स्वीकारो।
तुम्हें इसकी ज़रूरत पड़ेगी।
उनका नाम था मैक्सिमस डेसीमस मेरिडियस।
और मुझे तुममें वे नज़र आते हैं।
दफ़ा हो जाइए।
राजकुमारी, हमें जाना होगा!
लुसियस, तुम्हें प्यार मिला था,
मेरा और तुम्हारे पिता का।
तुम्हारा नाम उनके होंठों पर था…
दफ़ा हो जाइए!
लुसियस ज़िंदा है।
तुम निश्चित हो?
हाँ।
मैं अपने बेटे को पहचानती हूँ।
मैंने आज रात उससे बात की।
मैंने उसके साथ जो किया, उससे वह मुझसे दूर हो गया…
पर वह ज़िंदा है।
कल खेलों का तीसरा दिन है।
ज़्यादातर लड़ाके ज़िंदा नहीं बचते।
एकेशियस…
तुम्हें उसकी मदद करनी होगी।
-उसकी मदद? -हाँ।
मैंने उसे अकेला छोड़ दिया था।
मुझे पता है मैंने ऐसा किया था।
पर अब मैं उसे अकेला नहीं छोड़ूँगी।
सेना ओस्टिया में है।
अगर हम कुछ दिन इंतज़ार करें…
तब तक वह मर जायेगा।
एकेशियस,
मैं रोम के लिए अपना जीवन खुशी-खुशी कुर्बान कर दूँगी…
पर मैं अपने बेटे का जीवन कुर्बान नहीं करूँगी।
और एक।
और दो।
और एक।
एक साथ। मिलजुलकर करो!
और एक। और दो।
और एक।
रुको, रुको!
ऐसे में हम दूर तक नहीं जा पायेंगे।
केवल ये। बाकी लोग जाओ।
जाओ!
चलो देखते हैं तुम अपनी टीम के बिना कितनी दूर तक जा पाते हो।
तैयार?
एक!
और दो!
मिलजुलकर करो!
चलो, और ज़ोर लगाओ!
और!
उसे छोड़ दो।
मेरे दोस्त, यह केवल सिरका है।
अब से तुम्हें अफ़ीम नहीं मिलेगी।
अगले जन्म में बहुत सारा दर्द तुम्हारा इंतज़ार कर रहा है।
पता नहीं तुम इस जीवन में इसके लिए इतना क्यों ललचा रहे हो।
तुम एक आज़ाद इंसान हो, रवि?
"आज़ाद।"
हाँ।
मैंने अपनी तलवार रख दी, और इसे फिर कभी ना उठाने की कसम खायी।
और फिर भी तुमने ये नरक चुना?
तुम्हारा घर कहाँ है?
वाराणसी।
तो तुम वापस क्यों नहीं गये?
काश मैं जा पाता।
पर…
मैं एक लड़की से मिला।
-हमेशा वही लड़की का चक्कर होता है। -हमेशा।
पता है, वह लोंडिनियम, ब्रिटानिया से है।
तो अब,
हमारे बेटे केवल लैटिन बोलते हैं।
मेरी बेटी की आँखें तुम्हारी तरह नीली हैं।
अब हम रोमन हैं।
मैं मेरे दादा की गोद में कहानियाँ सुनते हुए बड़ा हुआ।
वह रोम के सपने की बात करते थे।
वह इतना नाज़ुक था,
कि आप उसे केवल फुसफुसा सकते थे…
वरना वह टूट जाता।
तो,
वह सपना क्या था?
एक ऐसा रोम जहाँ सभी निष्पक्ष कानून के तहत सुरक्षित रह सकें।
सेनेट वाला रोम।
उम्मीद से लबरेज़ रोम।
तुम्हारे दादा बहुत खतरनाक आदमी लगते हैं।
हालात तुम्हारे खिलाफ़ हैं।
हालात हमेशा मेरे खिलाफ़ रहे हैं।
चिंता मत करो, बुढ़ऊ।
तुम्हें आराम करना चाहिए।
कल तुम्हारे लोगों को तुम्हारे नेतृत्व की ज़रूरत होगी।
यह ज़िंदा रहने के बारे में है।
ज़िंदा रहने के बारे में!
पोसाइयडन के नाम पर,
हम नौसैनिक युद्ध की महिमा का जश्न मनाते हैं।
उनके पास तीरंदाज़ हैं।
तैयार रहो। मेरे आदेशों पर ध्यान देना।
एक साथ रहो और मिलजुलकर रहो, है ना?
हाँ!
-हाँ? -हाँ!
आज हम…
सलामिस की लड़ाई को दोबारा देखेंगे!
ट्रोजन बनाम फारसी!
पतवार डालो!
और खींचो!
तीरंदाज़ों!
खींचो!
खींचो! मेरे कहने पर!
और… अब!
बाईं तरफ! तैयार, और अब जहाज की पतवार!
पतवार अंदर! पतवार अंदर!
नीचे झुको!
और खींचो! और खींचो!
रुको मत!
खींचो!
और दाहिनी तरफ़!
टक्कर के लिए तैयार!
और सहारा लो! सहारा लो!
सब इकट्ठा हों!
प्रेटोरियन!
चलो, चलो।
हनो! हनो! हनो!
शहनशाह के नाम पर,
विजेता है हनो!
यह किसने किया?
-वह मैं था! -वह मैंने किया!
-वह मैं था!
गेटा तुम सबसे बदला लेना चाहेगा।
तुमने तीर चलाना वहीं सीखा जहाँ तुमने कविता पाठ सीखा था?
तुम्हें खुश होना चाहिए कि वह मैं नहीं था, वरना तीर तुम्हारे पार होता।
बैठो।
मेरे पास आपके लिए एक खबर है।
वह आ गये, सर।
अभी तक यहीं हो।
मैक्रिनस।
स्वागत है।
हाँ, मैं सुन रहा हूँ।
तुम्हें पता है ना अब यह घर मेरा है।
तुम पर मेरा कर्ज़ा दस हज़ार दीनारी के पार चला गया है। जानते हो ना।
मेरे पास दूसरी चीज़ें हैं।
जानवर। कला!
तो सच बताओ।
तुम्हें क्या चाहिए?
सच। मुझे सच जानना है।
रोम में कुछ भी
तुम्हारी जानकारी के बिना नहीं होता।
सेनेटर तुम पर भरोसा करते हैं।
ल्यूसीला तुम पर भरोसा करती है।
सबसे ज़रूरी बात, मैं तुम पर भरोसा करता हूँ।
तुम मेरी वफ़ादारी की कामना करते हो?
मैं तुम्हारे…
मकान का मालिक हूँ।
मुझे तुम्हारी वफ़ादारी चाहिए।
मैं…
-बोलो। -मुझे…
शहनशाह को हटाने की एक साजिश के बारे में…
-पता चला है। -हाँ।
पर योजना में देरी हो गयी है।
आज रात अखाड़े से किसी ग्लैडियेटर को छुड़ाया जाएगा।
-मुझे नहीं पता क्यों। -मुझे पता है किसे और क्यों छुड़ाया जाएगा।
सामान बाँधो।
जल्दी से।
खोलो!
शहनशाह के सैनिकों के लिए दरवाज़ा खोलो!
राजकुमारी, हमारे साथ आइए।
थ्रैक्स और मैक्रिनस जैसे भले लोगों के कारण
तुम्हारे विद्रोह का…
पता चल चुका है।
तुम उस सम्मान
और गरिमा को अपनी गद्दारी के कारण खो चुके हो…
जो रोम ने तुम पर न्योछावर की थी।
भगवान के लिए, शहनशाह गेटा।
आप भले ही मुझे यातनाएँ दीजिए, पर मुझे भाषण मत सुनाइए।
तुम्हारा नाम भुला दिया जायेगा!
इतिहास में खो जायेगा।
तुम पर लानत है, जनरल।
-तुम हँस रहे हो। -आप मुझे लानतें भेज रहे हैं?
मुझे फ़र्क नहीं पड़ता।
वक्त के साथ सब कुछ भुला दिया जाता है। साम्राज्यों और शहनशाहों का पतन हो जाता है।
तो इंतज़ार क्यों करें?
-मैं अभी इसकी आँते बाहर निकाल दूँगा! -नहीं!
इन्हें मरने दो। आओ!
इसे सबके सामने मारेंगे।
सबके सामने?
इसके अंग काटकर शहर के फाटकों पर लटका दो! और राजकुमारी को सूली पर चढ़ा दो!
सूली पर!
इन्हें ले जाओ!
शुक्रिया, मैक्रिनस।
चलो।
इन आखिरी दिनों में,
मैं तुम्हें केवल एक नागरिक नहीं बल्कि अपना सच्चा दोस्त
समझने लगा हूँ।
बहुत-बहुत शुक्रिया।
पर एक दोस्त के रूप में,
मैं आपको सावधानी बरतने की सलाह दूँगा।
एकेशियस रोम का नायक है।
सूली पर चोरों को लटकाया जाता है…
ईसाइयों को।
-सूली आम लोगों के लिए है। -वह गद्दार है। उसे मरना ही होगा।
मैं सहमत हूँ।
उसका भाग्य देवताओं को…
तय करने दीजिए
कालीज़ीयम में।
ठीक है। देवता ही तय करेंगे।
तुम्हें पता है, कल रात मैं एक अँधेरी नदी का सपना देखते हुए उठ बैठा।
इस बार, पहली बार, मैं उसे पार कर रहा था।
अच्छा, तुम्हें पता है, जहाँ से मैं आता हूँ,
नदी पार करना माफ़ी माँगने का प्रतीक है।
मोक्ष का प्रतीक है।
जहाँ से मैं आता हूँ, इसका मतलब है तुम मर चुके हो।
पर उसे देखकर मैं डरा नहीं।
क्योंकि…
क्योंकि कोई उस पार मेरा इंतज़ार कर रहा था।
हो गया।
यहाँ किस आदमी का नाम…
काटा गया है?
मैक्सिमस का।
मैंने उसे एक बार लड़ते हुए देखा था।
वह शानदार था।
हाँ, मैं उसके बाद यहाँ अखाड़े में आया था,
पर पता है अभी भी कई लोग उसके बारे में फुसफुसाते हुए बातें करते हैं?
जब उसकी बात चली ही है,
तो उसने आखिर किया क्या था?
मैं उससे एक बार मिला था।
वह दयालु था।
वह किसी के सामने नहीं झुकता था।
मेरे साथ आओ।
आओ। मेरे साथ।
जब एक विद्रोही ग्लैडियेटर मरता है, तो हम उसे यहाँ दफ़नाते हैं।
"हम जो ज़िंदगी में करते हैं, उसे हमेशा याद रखा जाता है।"
मैक्सिमस
यह आर्जेंटो है, और यह स्काटो है।
चियर्स।
और रुको।
शहनशाह की ज़िंदगी
और रोमन राज्य के खिलाफ़ उसके विद्रोह के लिए,
जनरल यूस्टुस एकेशियस…
जनता का एक शत्रु!
एकेशियस! एकेशियस! एकेशियस!
हम तुमसे प्यार करते हैं, एकेशियस! तुम एक नायक हो!
एकेशियस! एकेशियस! एकेशियस!
-हारने वालों का नाश हो। -जनरल।
एकेशियस! एकेशियस! एकेशियस!
न्यूमिडिया के तबाह हो चुके शहर का बर्बर,
कालीज़ीयम की दो लड़ाइयों का विजेता…
अब जाओ। हारने वालों का नाश हो।
हनो! हनो! हनो! हनो!
…हनो!
महाराज…
मैं अपने तमाम सम्मान आपको सौंप दूँगी!
-बहुत देर हो चुकी है। -रोमन गद्दार…
या बर्बर नायक।
देवताओं को तय करने दो।
लुसियस, रुको।
रुको! रुको!
मैं एक बर्तन हूँ।
मुझे नफ़रत की आग से भर दो
और गद्दार का सर्वनाश कर दो।
उठाओ!
शाबाश, हनो!
हम तुमसे प्यार करते हैं, एकेशियस!
-तुम किसका इंतज़ार कर रहे हो? -तुम मरोगे!
मैं तुम्हें जानता हूँ।
लुसियस वेरस ऑरेलियस।
एकेशियस ने अपना हाथ उठा दिया है!
उसने हार मान ली है।
देवताओं को तय करने दो।
देवताओं ने अपना फैसला सुना दिया है।
तुम अपना काम करो।
पर मेरे अंतिम समय पर, तुम्हें यह जानना होगा कि…
मैं तुम्हारी माँ ल्यूसीला…
और तुम्हारे पिता…
मैक्सिमस को चाहता था।
मैं उनके लिए अपनी जान दे सकता था।
मारो उसे!
उसे जीने दो! प्लीज़!
जीने दो! जीने दो! जीने दो! जीने दो!
मारो उसे!
-मारो उसे! -तीरंदाज़ों!
-नहीं! -मारो उसे!
एकेशियस! एकेशियस!
मारो उसे!
मारो उसे! मारो उसे!
एकेशियस!
नहीं!
एकेशियस!
तुम पर लानत है!
तुम्हें आसान मौत नहीं मिलेगी!
क्या रोम अपने नायक के साथ ऐसा बर्ताव करता है?
मुझे बताओ!
अगर उसकी ज़िंदगी का कोई मोल नहीं है, तो तुम लोगों के जीवन का क्या मोल होगा?
देवताओं ने अपना फैसला सुना दिया है!
हनो! हनो! हनो! हनो!
हमारी अपनी सुरक्षा के लिए, हमें महल लौट जाना चाहिए।
हनो! हनो! हनो! हनो!
पीछे हटो! पीछे हटो!
अरिशत!
हमारे बीच सौदा हुआ था।
मैंने उसे तुम्हें सौंपा। तुमने उसे जीने दिया।
और तुम्हारे मन की मुराद पूरी हुई।
सो तो हमेशा होता है। तुमने उसे बख्श क्यों दिया?
तुमने एक ग्लैडियेटर खरीदा था, गुलाम नहीं।
मैं अपनी मर्ज़ी का मालिक हूँ।
तुम्हारे रग़ों में शाही खून है?
शायद उस सीने में एक रोमन का दिल धड़कता हो।
कालीज़ीयम रोमनों का बनाया हुआ सबसे बड़ा मंदिर है।
क्योंकि वे इसी में विश्वास करते हैं।
सत्ता।
वे यहाँ इकट्ठा होते हैं ताकि ताकतवर को कमज़ोरों का गला रेतते देख सकें।
-रोम ऐसा नहीं होना चाहिए। -रोम ऐसा ही है।
-एक दूसरे किस्म का रोम होना चाहिए। -जो कि नहीं है।
सपना?
रोम का सपना?
यह एक बूढ़े आदमी की कल्पना है।
तुम कौन हो?
रोमन नाम अपनाने से पहले तुम्हारा असली नाम क्या था?
तुम कभी नहीं जान पाओगे।
यह मेरी किस्मत है।
देवताओं ने तुम्हें मुझ तक पहुँचाया है।
तुम मेरा हथियार हो।
मैं इस जीवन में या किसी भी जीवन में, तुम्हारा हथियार नहीं बनूँगा।
यह मेरी किस्मत नहीं होगी।
पर मैं तुम्हें खत्म करूँगा।
मैं और क्या कर सकता था?
वे दोनों हमें मारने की साजिश रच रहे थे।
तुमने उन्हें सुना नहीं? वे हमारा सिर चाहते हैं!
प्रेटोरियन सेना हमेशा की तरह इस भीड़ को कुचल देगी।
-ये सब तुम्हारे कारण हुआ। -वाहियात बंदर!
शायद आपको…
डोंडस को कहीं और ले जाकर उसे शांत करना चाहिए?
मेरे भाई के गुस्से को माफ़ कर देना।
उसका गुप्त रोग उसके दिमाग तक फैल गया है।
-उसकी हालत खराब हो रही है। -मैं उसे समझाता हूँ।
मैं तुम्हें देख सकता हूँ।
कैराकल्ला, कैराकल्ला!
चलो, खड़े हो जाओ।
उठो। तुम नहीं।
ठीक है, यह लो।
अब, मेरी बात सुनिए।
क्या हुआ?
यहाँ कुछ भी मेरा नहीं है।
सब कुछ हमेशा साझा होता है।
गर्भ में भी, उसने…
मेरी नाल काटने की कोशिश की
ताकि मैं साँस ना ले पाऊँ।
-आपको अब तक वह बात याद है? -बिल्कुल।
-आइए, बैठिए। -मैं नहीं भूल सकता।
मेरा ज़मीर ज़ोर दे रहा है।
क्या?
बैठिए।
आपका भाई
आप पर दोष डालना चाहता है
पूरी सेनेट के सामने…
पर वह मैंने नहीं किया!
…सड़कों पर फैलती हुई अराजकता का।
वह झूठ बोल रहा है!
एक भाई की दूसरे भाई के खिलाफ़ दी गयी गवाही से ज़्यादा खतरनाक कुछ नहीं हो सकता।
यह झूठ है! वह हमेशा झूठ बोलता है!
वह अपनी बात मनवा लेता है।
तो? वे मेरे साथ क्या करेंगे?
मैं इसकी कल्पना तक नहीं कर सकता। पर आप ज़रा सोचिए वे डोंडस के साथ क्या करेंगे?
वे डोंडस के साथ क्या करेंगे?
आप तय करिए।
भाई।
चाकू नीचे रख दो।
तुम झूठ बोलते हो।
-इसे मुझे दो। -तुम हमेशा झूठ बोलते हो!
मेरी तरफ़ देखो।
-झूठ! -मेरी बात सुनो। होश में आओ।
-झूठ! -होश में आओ!
मैंने हमेशा तुम्हें बचाया है। क्योंकि मैं तुमसे प्यार करता हूँ।
वापस आ जाओ। मेरी मदद करो।
लुसियस।
मैंने कभी सोचा नहीं था कि किस्मत हमें यहाँ लाएगी।
और फिर भी हम यहाँ हैं।
हम घूमकर फिर उसी जगह आ गये। आपने मुझे दूर भेजा पर किस्मत…
मुझे उसी ज़मीन पर वापस ले आयी जहाँ उनकी मृत्यु हुई थी।
यह अँगूठी…
मेरे पिता की है।
उन्होंने इसे तुम्हारे पिता मैक्सिमस को दिया, विश्वास के प्रतीक के रूप में।
इसे मैंने एकेशियस को दिया उसकी बहादुरी के लिए।
यह अँगूठी मेरी पत्नी की थी।
मैं इसे आप वाली के साथ पहनूँगा।
मुझे एकेशियस के लिए वाकई दुख है।
मैं उसे पहचान नहीं पाया।
वह रोम का एक सैनिक था।
उसकी एक योजना थी।
वह डेरियस सेक्स्टस के नेतृत्व में ओस्टिया में सेना को तैयार कर रहा था।
शहनशाह का तख्ता पलटने के लिए।
एकेशियस। मैक्सिमस। मार्कस ऑरेलियस।
वे रोम के लिए जिए और मरे।
हम सब यही करते हैं।
क्या यह सच है वे आपको मारना चाहते हैं?
मेरे पिता की मौत के बाद से ही किसी ना किसी आदमी की तलवार मेरी गर्दन पर लटकी रही है।
पर अब तुम्हारे मिलने के बाद, मुझे इसकी परवाह नहीं है।
मैं डरती नहीं हूँ।
मैं उन चीज़ों को खोने में उस्ताद हो गया हूँ जिन्हें मैं प्यार करता हूँ।
पर अब जब आप मुझे मिल गयी हैं, तो मैं आपको दोबारा नहीं खोना चाहता।
तुम उनकी तरह खड़े होते हो।
चौकन्ने।
गर्व से भरे हुए।
मेरे पास उनकी ताक़त नहीं है।
काश यह सच होता।
काश मैं तुम्हें कहती कि तुम इस जगह से भाग जाओ।
अब आप जाइए।
सम्मान और ताक़त।
मार्कस ऑरेलियस
मैक्सिमस
एक शहनशाह के रूप में,
मैंने यह सेनेट बुलायी है मेरा पहला काउंसल नियुक्त करने के लिए…
और उसे साम्राज्य के सैनिक
और प्रशासनिक कार्यों को चलाने की शक्ति प्रदान करने के लिए।
मैं नियुक्त करता हूँ…
नागरिक डोंडस को!
डोंडस की जय हो!
-डोंडस की जय हो। -डोंडस की जय हो!
दूसरा काउंसल…
मैं नियुक्त करता हूँ…
नागरिक…
मैक्रिनस को।
मैक्रिनस की जय हो!
जश्न मनाने के लिए एक विजयी परेड अयोजित की जायेगी।
खेल खेले जायेंगे…
और बड़े पैमाने पर हत्याएँ होंगी।
साम्राज्य अमर रहे!
-साम्राज्य अमर रहे! -साम्राज्य अमर रहे!
बैठिए।
मैंने काफी पैसे खर्च करके…
और बहुत मेहनत करके हासिल किया है…
शहनशाह का बचा-खुचा सिर।
मैं इसे तर्क दे सकता हूँ…
और सड़कों की अराजकता को काबू कर सकता हूँ। पर…
शांति स्थापित करने के लिए…
मेरे पास शक्ति होनी चाहिए…
ताकि मैं प्रेटोरियन सेना को…
आदेश दे सकूँ।
वोट…
या हाथ?
-सहमत! -सहमत!
आपका विनम्र सेवक।
अपने हाथ नीचे कर लीजिए।
आप लोग बैठ सकते हैं।
रोम का पतन होकर रहेगा।
मुझे इसे बस धक्का देने की ज़रूरत है।
और रोम के पतन के बाद…
क्या होगा?
आप अपने पिता की बेटी हो।
उनका रोम का सपना कोई सपना नहीं था।
महज एक फ़साना था।
"सबसे अच्छा बदला है
उनकी तरह न बनना जिन्होंने आपको चोट पहुँचायी है।"
मैंने अपने आप को आपके पिता की तरह नहीं बनने दिया।
वह सपनों की बात करते थे। मैं सच बताता हूँ।
और मेरे रोम की केवल एक सच्चाई है…
कि जिसकी लाठी उसकी भैंस।
एक शहनशाह…
मेरा मालिक था।
अब मैं एक पूरे साम्राज्य का मालिक हूँ।
रोम के अलावा और कहाँ कोई आदमी ऐसा कर सकता है?
आप मुझ पर अपने पिता के निशान को पहचानती हैं?
अगर आपको इन आखिरी पलों में…
कुछ चाहिए,
तो वह हम आपको देंगे।
आपकी मृत्यु से सिंहासन तक का मेरा सफ़र आसान हो जायेगा।
कल खेल शुरू होंगे,
और उनमें
मैं जीतूँगा।
रवि!
क्या तुम सुबह तक ओस्टिया में मेरा संदेश पहुँचा सकते हो?
ओस्टिया में क्या है?
वहाँ एक सेना है।
दोस्त, मैं एक बड़े मकसद के लिए
तुम्हें खुद को जोखिम में डालने के लिए कह रहा हूँ।
ओस्टिया जाओ।
इस अँगूठी को जनरल डेरियस सेक्स्टस को दो। तुम सुन रहे हो?
डेरियस सेक्स्टस।
वह जानता है यह एकेशियस की अँगूठी है।
और…
और मैं उसे क्या कहूँगा कि यह अँगूठी किसने भेजी है?
मैं लुसियस वेरस ऑरेलियस हूँ,
रोम का राजकुमार।
उसे कहना मैं नये गणतंत्र की रक्षा के लिए सेना बुला रहा हूँ।
-मुझे तुम पर यकीन करना चाहिए? -हाँ।
-वाकई? -हाँ।
रवि, मुझे तुम्हारी चाबियाँ चाहिए।
शुक्रिया।
रुको! वापस आओ!
यह तुम्हें किसने दी?
लुसियस वेरस ऑरेलियस ने।
रोम के राजकुमार।
क्या हमें ल्यूसीला को मार देना चाहिए?
जब तक वह मर नहीं जाती, आपको कभी शांति नहीं मिलेगी।
कभी नहीं।
लोग उसे चाहते हैं। उसकी हत्या से भीड़ भड़क उठेगी।
उसके मरने से लोग सड़कों पर उतरेंगे,
मैं उन्हें शहनशाह कैराकल्ला का सिर काटकर सौंप दूँगा और वे मुझे राजा मान लेंगे।
इसे, मेरे दोस्त, राजनीति कहते हैं।
-चलें? -हाँ।
आज तुम्हारी आखिरी लड़ाई है, चैंपियन।
और हमारे मालिक ने तुम्हारे लिए…
लकड़ी से बनी आज़ादी की तलवार भिजवाई है।
पर तुम्हें इसे कमाना होगा।
आज, तुम अपनी माँ को बचाओगे।
लकड़ी हो या स्टील, नोंक तब भी नोंक है!
मेरा इंतज़ार करना।
शहनशाह कैराकल्ला की ताजपोशी के सम्मान में,
पहले काउंसल डोंडस और दूसरे काउंसल मैक्रिनस,
और साम्राज्य के खिलाफ़ साजिश रचने के लिए,
शहनशाह की शाही वंशावली के खिलाफ़ अफ़वाहें फैलाने के लिए,
एवं अपने पति के साथ सैन्य विद्रोह भड़काने के लिए,
सज़ा के तौर पर रानी को प्रेटोरियन सेना के हाथों
दैवीय न्याय का सामना करना पड़ेगा।
मैं कोई जनरल नहीं हूँ,
पर हम सभी सैनिक हैं।
और अब तक
हम केवल एक और दिन जीने के लिए संघर्ष करते रहे हैं।
तुम क्या चाहते हो हम क्या करें?
अगर तुम यह जंग नहीं लड़ना चाहते, तो तुम अपनी जेलों में वापस जा सकते हो।
या…
मेरा साथ दे सकते हो…
और इन दीवारों से परे आज़ादी के लिए लड़ सकते हो।
हाँ!
एक समय था जब रोम में सम्मान का कोई मतलब होता था।
इस रोम में,
अब सम्मान का कोई मतलब नहीं रह गया है।
हमें उस मतलब को ढूँढना होगा!
और एक बात जान लो:
जहाँ मौत है, वहाँ हम नहीं हैं।
जहाँ हम हैं,
वहाँ मौत नहीं है!
मेरी तलवार के साथ।
सम्मान और ताक़त।
सम्मान और ताक़त! सम्मान और ताक़त! सम्मान और ताक़त!
कोई ये ना कहने पाये कि शहनशाह ने दया नहीं दिखायी।
रानी को प्रेटोरियन सेना से बचाने के लिए
एक ग्लैडियेटर दिया जायेगा।
चैंपियन, हनो!
हनो! हनो! हनो! हनो!
हाँ!
घुड़सवार सेना को बुलाओ। इसे तुरंत बंद करो।
यह एक जंग है! असली जंग!
एकेशियस की सेना रोम के बाहर पहुँच चुकी है, सर।
हम अभी भी उन्हें हरा सकते हैं। उनके पास केवल 5,000 लोग हैं।
हम कितने हैं?
6,000 या शायद ज़्यादा।
गेट पर जाओ और उन्हें रोक लो।
अपने गंदे हाथ…
गंदे बदमाश!
लुसियस!
धनुष मुझे दो।
जाओ, मेरे बेटे।
लुसियस…
घोड़ा!
क्या कोई भी चीज़ इस बर्बर को नहीं मार पायेगी?
मेरा नाम लुसियस वेरस ऑरेलियस है!
एक आदमी केवल शाही खून से शहनशाह नहीं बन सकता।
आप ताक़त के दम पर शहनशाह बनते हैं और बने रहते हैं।
क्या तुम इस तरह के आदमी हो?
मैं सत्ता के लिए नहीं लड़ता।
मैं रोम को तुम जैसे लोगों से आज़ाद करवाकर उसे वापस जनता को सौंपने के लिए लड़ता हूँ।
देवता खुद चाहते हैं कि रोम का पुनर्जन्म हो।
इस काम को पूरा करने के लिए उन्होंने मुझे भेजा है।
और अगर तुम्हारे देवताओं ने मुझे तुम्हें यहाँ मारने के लिए भेजा हो तो?
इसे खत्म करने का समय आ गया है, मैक्रिनस!
सम्मान और ताक़त, मेरे बेटे।
आप मेरा मुँह ताक रहे हैं कि मैं कुछ कहूँ।
मुझे नहीं पता कि इसके अलावा मैं और क्या कहूँ कि हमने बहुत मौतें देखी हैं।
अब तानाशाही के नाम पर और खून नहीं बहना चाहिए।
मेरे दादा, मार्कस ऑरेलियस,
रोम के सपने का ज़िक्र करते थे।
एक ऐसा सपना जिसके लिए मेरे पिता…
मैक्सिमस डेसीमस मेरिडियस ने…
मौत को गले लगाया।
एक आदर्श।
अनेक लोगों के लिए एक शहर और ज़रूरतमंदों के लिए एक आसरा।
एक ऐसा घर जिसके लिए लड़ा जाये।
एक ऐसा घर जिसके लिए मैक्सिमस ने अपने जीवन का बलिदान कर दिया।
वह सपना खो गया है।
पर क्या हम…
उस सपने को मिलजुलकर पूरा नहीं कर सकते?
आप लोग क्या कहते हैं?
हाँ!
हाँ! हाँ! हाँ! हाँ!
माँ।
मुझसे बात करिए, पिताजी।
संवाद अनवुादक: मुनीश मैन्दोला